Taoci mračnjačke tuposti - Dinić, Rastislav (Peščanik NVO, 2021)
Svako ko je preživeo devedesete u Srbiji, lako će u aktuelnoj medijskoj slici naprednjačke Srbije prepoznati onu iz poslednje decenije prošlog veka. Pritom, nije stvar samo u tome što su televizije sa nacionalnom frekvencijom uključene u celodnevnu režimsku propagandu, već i u tome što programom ovih televizija paradiraju šarlatani najrazličitijih fela - samoproklamovani iscelitelji, beli magovi, vračevi, sektolozi i lovci na masone. Posebno mesto u ovoj menažeriji zauzimaju borci protiv vakcinacije - besramni lažovi koji svojim budalaštinama ugrožavaju živote hiljada ljudi